CELEX: 32020R1006
Language: el
Date: 2020-07-09 00:00:00
Title: Εκτελεστικός κανονισμός (ΕΕ) 2020/1006 της Επιτροπής της 9ης Ιουλίου 2020 σχετικά με την αναστολή της υποβολής αιτήσεων ενίσχυσης για την ιδιωτική αποθεματοποίηση νωπού ή διατηρημένου με απλή ψύξη κρέατος βοοειδών ηλικίας οκτώ μηνών και άνω βάσει του εκτελεστικού κανονισμού (ΕΕ) 2020/596

10.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 223/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1006 ΤΗΣ ΕΠΙΤΡΟΠΗΣ
         της 9ης Ιουλίου 2020
         σχετικά με την αναστολή της υποβολής αιτήσεων ενίσχυσης για την ιδιωτική αποθεματοποίηση νωπού ή διατηρημένου με απλή ψύξη κρέατος βοοειδών ηλικίας οκτώ μηνών και άνω βάσει του εκτελεστικού κανονισμού (ΕΕ) 2020/596
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
         Έχοντας υπόψη τον εκτελεστικό κανονισμό (ΕΕ) 2016/1240 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (2), και ιδίως το άρθρο 45 παράγραφος 3 στοιχεία α) και γ),
         Εκτιμώντας τα ακόλουθα:
         
                     (1)
                  
                  
                     Δυνάμει του εκτελεστικού κανονισμού (ΕΕ) 2020/596 της Επιτροπής (3), από τις 7 Μαΐου 2020 μπορεί να χορηγηθεί ενίσχυση για την ιδιωτική αποθεματοποίηση νωπού ή διατηρημένου με απλή ψύξη κρέατος βοοειδών ηλικίας οκτώ μηνών και άνω, σύμφωνα με τους όρους του εκτελεστικού κανονισμού (ΕΕ) 2016/1240 της Επιτροπής.
                  
               
                     (2)
                  
                  
                     Από την εξέταση αφενός της κατάστασης στην αγορά και, αφετέρου, της χρήσης του καθεστώτος ενίσχυσης για την ιδιωτική αποθεματοποίηση νωπού ή διατηρημένου με απλή ψύξη κρέατος βοοειδών ηλικίας οκτώ μηνών και άνω που προβλέπεται στον εκτελεστικό κανονισμό (ΕΕ) 2020/596 κρίνεται σκόπιμη η περάτωση της χορήγησης της ενίσχυσης για ιδιωτική αποθεματοποίηση, καθώς και ο καθορισμός καταληκτικής ημερομηνίας για την υποβολή αιτήσεων. Η Επιτροπή προτίθεται να υποβάλει τον σχετικό κανονισμό περάτωσης για γνωμοδότηση στην επιτροπή για την κοινή οργάνωση των γεωργικών αγορών. Ωστόσο, αυτό είναι πιθανό να οδηγήσει σε υπερβολικά μεγάλο αριθμό αιτήσεων για το καθεστώς ενισχύσεων.
                  
               
                     (3)
                  
                  
                     Ως εκ τούτου, είναι αναγκαίο να ανασταλεί η υποβολή αιτήσεων για την ενίσχυση που προβλέπεται στον εκτελεστικό κανονισμό (ΕΕ) 2020/596 και να απορριφθούν τυχόν αιτήσεις που υποβλήθηκαν πριν από την περίοδο αναστολής, αφού η απόφαση αποδοχής τους θα έπρεπε να ληφθεί κατά τη διάρκεια της περιόδου αναστολής.
                  
               
                     (4)
                  
                  
                     Για την αποφυγή κερδοσκοπίας, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Η εφαρμογή του άρθρου 3 του εκτελεστικού κανονισμού (ΕΕ) 2020/596 αναστέλλεται για την περίοδο από 10 Ιουλίου 2020 έως 16 Ιουλίου 2020. Οι αιτήσεις για τη σύναψη συμβάσεων που υποβλήθηκαν κατά τη διάρκεια της εν λόγω περιόδου δεν γίνονται αποδεκτές.
            
            
               2.   Οι αιτήσεις που υποβλήθηκαν μετά τις 8 Ιουλίου 2020, για τις οποίες η απόφαση αποδοχής θα έπρεπε να ληφθεί κατά την περίοδο που αναφέρεται στην παράγραφο 1, απορρίπτονται.
            
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Ιουλίου 2020.
            
               
                  Για την Επιτροπή
               
               
                  εξ ονόματος της Προέδρου
               
               Wolfgang BURTSCHER
               
                  Γενικός Διευθυντής
               
               
                  Γενική Διεύθυνση Γεωργίας και Αγροτικής Ανάπτυξης
               
            
         
         
            (1)  ΕΕ L 347 της 20.12.2013, σ. 671.
         
            (2)  ΕΕ L 206 της 30.7.2016, σ. 71.
         
            (3)  Εκτελεστικός κανονισμός (ΕΕ) 2020/596 της Επιτροπής, της 30ής Απριλίου 2020, σχετικά με τη χορήγηση ενίσχυσης για ιδιωτική αποθεματοποίηση νωπού και διατηρημένου με απλή ψύξη κρέατος βοοειδών ηλικίας οκτώ μηνών και άνω και τον εκ των προτέρων καθορισμό του ποσού της ενίσχυσης (ΕΕ L 140 της 4.5.2020, σ. 26).